[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 20.12.2006

SEC(2006) 1776 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 1 ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΓΙΑ ΤΟ 2007 ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

( υποβληθέν από την Επιτροπή)

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 1 ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΓΙΑ ΤΟ 2007 ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 177,

- τον κανονισμό του Συμβουλίου (EΚ, Ευρατόμ) αριθ.1605/2002 της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

Η Ευρωπαϊκή Επιτροπή διαβιβάζει με το παρόν έντυπο στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 1 στον προϋπολογισμό για το 2007 για τους λόγους που αναφέρονται στην αιτιολογική έκθεση που ακολουθεί.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Οι απαιτούμενες προσαρμογές μετά από συμφωνία που επιτεύχθηκε κατά την τριμερή συνεδρίαση της 28ης Νοεμβρίου 2006 4

2.1. Μεταβολές που προκύπτουν από το νέο πολυετές δημοσιονομικό πλαίσιο 4

2.2. Διαρθρωτικά Ταμεία, Ταμείο Συνοχής και Ευρωπαϊκό Ταμείο Αλιείας 5

2.3. Κοινό Κέντρο Ερευνών (ΚΚΕρ) 7

2.4. Προσαρμογές του προϋπολογισμού μετά από τον εκσυγχρονισμό του λογιστικού συστήματος 8

2.5. Ευρωπαϊκό Ταμείο Επενδύσεων 10

2.6. Πλατφόρμα των ευρωπαϊκών κοινωνικών μη κυβερνητικών οργανώσεων (ΜΚΟ) 10

2.7. Συμμετοχή της Ελβετικής Συνομοσπονδίας σε κοινοτικά προγράμματα 11

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Η απόδοση στα αγγλικά της γενικής κατάστασης εσόδων και της κατάστασης εσόδων και δαπανών ανά τμήμα επισυνάπτεται προς ενημέρωση με τη μορφή δημοσιονομικού παραρτήματος.

Εισαγωγή

Η Επιτροπή παρουσιάζει το παρόν Προσχέδιο Διορθωτικού Προϋπολογισμού (ΠΣΔΠ) αριθ. 1 για το 2007 ώστε να συμπεριλάβει στον προϋπολογισμό για το 2007 τις απαραίτητες τεχνικές προσαρμογές που απαιτούνται από τη διορθωτική επιστολή αριθ. 2/2007, οι οποίες δεν μπορούσαν να συμπεριληφθούν κατά τη διάρκεια του τελευταίου σταδίου της διαδικασίας προϋπολογισμού 2007, όπως έγιναν δεκτές κατά τη διάρκεια της τριμερούς συνεδρίασης της 28ης Νοεμβρίου 2006.

Επί τη βάσει της συμφωνίας που επιτεύχθηκε κατά την τριμερή συνεδρίαση της 28ης Νοεμβρίου, το Συμβούλιο ενέκρινε, κατά τη συνεδρίασή του της 30ής Νοεμβρίου 2006, μόνο τα ακόλουθα στοιχεία από τη διορθωτική επιστολή αριθ. 2/2007:

- 500 εκατ. ευρώ σε πιστώσεις ανάληψης υποχρεώσεων για το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) με αναφορά μόνο στη Διοργανική Συμφωνία και στο άρθρο 12 του κανονισμού για τη σύσταση Ευρωπαϊκού Ταμείου Προσαρμογής στην Παγκοσμιοποίηση·

- 6 εκατ. ευρώ σε πιστώσεις ανάληψης υποχρεώσεων και 4,4 εκατ. ευρώ σε πιστώσεις πληρωμών για το πρόγραμμα Hercule II όπως προτάθηκε από την Επιτροπή.

Επιπλέον, οι πιστώσεις για το Διεθνές Ταμείο για την Ιρλανδία είχαν ήδη συμπεριληφθεί στην 1η ανάγνωση του σχεδίου προϋπολογισμού για το 2007 από το Ευρωπαϊκό Κοινοβούλιο και έγιναν δεκτές στη 2η ανάγνωση του Συμβουλίου.

Στην τριμερή συνεδρίαση της 28ης Νοεμβρίου, η Επιτροπή ανακοίνωσε ότι θα παρουσίαζε το Προσχέδιο Διορθωτικού Προϋπολογισμού νωρίς το 2007 με την πολιτική συμφωνία ότι οι προταθείσες τροποποιήσεις θα ληφθούν υπόψη στην τελική δημοσίευση του προϋπολογισμού για το 2007 στην Επίσημη Εφημερίδα που έχει προγραμματισθεί για τα μέσα Μαρτίου 2007.

Γι’ αυτόν τον σκοπό, η Επιτροπή καλεί το Ευρωπαϊκό Κοινοβούλιο και το Συμβούλιο να συμφωνήσουν με το παρόν Προσχέδιο Διορθωτικού Προϋπολογισμού σε μία μόνο ανάγνωση, ενόψει της τελικής έγκρισής του μέχρι την 1η Φεβρουαρίου 2007.

Οι απαιτούμενες προσαρμογες ΜΕΤΑ ΑΠΟ συμφωνία που επιτεύχθηκε κατά την τριμερή συνεδρίαση της 28ησ νοεμβρίου 2006

Οι προσαρμογές που προτάθηκαν με το Προσχέδιο Διορθωτικού Προϋπολογισμού θα πρέπει κυρίως να ενσωματώσουν στη δομή του προϋπολογισμού 2007 και στις παρατηρήσεις του (παραπομπές στις νομικές βάσεις) τις συμφωνίες της νομοθετικής αρχής για τα νέα μέσα δαπανών, καθώς και τις βελτιώσεις που ήδη εισήχθησαν στον προϋπολογισμό 2006 μέσω του διορθωτικού προϋπολογισμού αριθ. 5/2006 (ειδικότερα τη συνεισφορά του ΕΤΑ και τα κονδύλια διαχείρισης των ταμειακών διαθεσίμων), μόνο στο βαθμό που αυτές δεν καλύπτονταν στη δεύτερη ανάγνωση του σχεδίου προϋπολογισμού για το 2007 από το Ευρωπαϊκό Κοινοβούλιο. Οι προσαρμογές αυτές δεν θα επηρεάσουν τα συνολικά ποσά του προϋπολογισμού για το 2007. Οι βασικές προσαρμογές παρατίθενται κατωτέρω.

Μεταβολές που προκύπτουν από το νέο πολυετές δημοσιονομικό πλαίσιο

Ως συνέπεια της έγκρισης εκ μέρους της Επιτροπής, στις 24 Μαΐου 2006, της αναθεωρημένης σειράς νομοθετικών πράξεων, με τήρηση των ανωτάτων ετήσιων ορίων των δαπανών που είχαν συμφωνηθεί στο νέο δημοσιονομικό πλαίσιο και περιλαμβάνονται στη νέα Διοργανική Συμφωνία της 17ης Μαΐου 2006, είναι αναγκαία η ανάλογη τροποποίηση των παρατηρήσεων του προϋπολογισμού για ορισμένα κονδύλια του προϋπολογισμού και κατά συνέπεια, σε ορισμένες περιπτώσεις, της ονοματολογίας του προϋπολογισμού. Πλήρεις λεπτομέρειες παρέχονται στο δημοσιονομικό παράρτημα στον παρόντα διορθωτικό προϋπολογισμό.

Οι βασικοί τομείς πολιτικής για τους οποίους απαιτούνται αυτές οι προσαρμογές είναι οι Εξωτερικές Σχέσεις και η Ανάπτυξη. Η δημιουργία τεσσάρων ξεχωριστών μέσων (Ευρωπαϊκό Μέσο για τη Δημοκρατία και τα Δικαιώματα του Ανθρώπου, Μέσο για τις Εκβιομηχανισμένες Χώρες, Μέσο για την Πυρηνική Ασφάλεια και Μέσο Ταχείας Επέμβασης και Ετοιμότητας) οδηγεί σε ορισμένες διαρθρωτικές αλλαγές σε επίπεδο κατώτερο από το κεφάλαιο και στην ανακατανομή των πιστώσεων χωρίς να επηρεάσει το γενικό σύνολο.

Διαρθρωτικά Ταμεία, Ταμείο Συνοχής και Ευρωπαϊκό Ταμείο Αλιείας

Για τα Διαρθρωτικά Ταμεία, και το Ταμείο Συνοχής, η εγκεκριμένη νομική βάση τροποποιεί την κατανομή ορισμένων στοιχείων του συνολικού ποσού του τομέα 1β, έτσι ώστε ο προϋπολογισμός να χρειάζεται να προσαρμοστεί αναλόγως. Επίσης, η συνεισφορά του τομέα 1β Διασυνοριακή Συνεργασία στο Ευρωπαϊκό Μέσο Γειτονίας και Εταιρικής Σχέσης (ΕΜΓΕΣ) έχει πλέον καθοριστεί και η αντίστοιχη μεταφορά πραγματοποιείται από το κονδύλιο «Εδαφική Συνεργασία» του Ευρωπαϊκού Ταμείου Περιφερειακής Ανάπτυξης (ΕΤΠΑ) στο κονδύλιο «Διασυνοριακή Συνεργασία» του κεφαλαίου ΕΓΜΕΣ 19 08. Δεν υπάρχει μεταβολή στο συνολικό ποσό του τομέα 1β για πιστώσεις ανάληψης υποχρεώσεων και πιστώσεις πληρωμών. Επίσης, υπάρχουν ορισμένες τεχνικές διορθώσεις.

Όσον αφορά το Ευρωπαϊκό Ταμείο Αλιείας, υπάρχει μια μεταφορά πιστώσεων από το κονδύλιο «στόχος σύγκλισης» προς το κονδύλιο «εκτός στόχου σύγκλισης» έτσι ώστε να ληφθεί υπόψη η πιο πρόσφατη συμφωνία σχετικά με τον διαχωρισμό μεταξύ περιφερειών σύγκλισης και περιφερειών μη σύγκλισης. Ο ακόλουθος πίνακας συνοψίζει τις μεταβολές οι οποίες επεξηγούνται λεπτομερέστερα κατωτέρω.

ΠΡΟΫΠΟΛΟΓΙΣΜΟΣ 2007 | ΠΣΔΠ 1/2007 | Διαφορά |

ΠΑΥ | ΠΠ | ΠΑΥ | ΠΠ | ΠΑΥ | ΠΠ |

Ευρωπαϊκό Ταμείο Αλιείας (ΕΤΑ) – στόχος σύγκλισης | 11 06 12 | 425.567.209 | 227.823.592 | 425.340.636 | 227.713.932 | -226.573 | -109.660 |

Ευρωπαϊκό Ταμείο Αλιείας (ΕΤΑ) – εκτός στόχου σύγκλισης | 11 06 13 | 141.383.414 | 73.582.840 | 141.609.987 | 73.692.500 | 226.573 | 109.660 |

ΤΟΜΕΑΣ 2 καθαρή μεταβολή | 0 | 0 |

Ταμείο Συνοχής (ΤΣ) | 13 04 02 | 7.116.881.844 | 1.691.967.816 | 7.121.426.147 | 1.693.079.985 | 4.544.303 | 1.112.169 |

Ταμείο Συνοχής καθαρή μεταβολή | 4.544.303 | 1.112.169 |

ΕΤΠΑ - σύγκλιση | 13 03 16 | 20.713.696.132 | 3.048.644.731 | 20.676.478.574 | 3.043.946.283 | -37.217.558 | -4.698.448 |

ΕΤΠΑ - Περιφερειακή ανταγωνιστικότητα | 13 03 18 | 5.349.761.046 | 596.004.134 | 5.381.768.585 | 633.338.124 | 32.007.539 | 37.333.990 |

ΕΤΠΑ Ευρωπαϊκή εδαφική συνεργασία | 13 03 19 | 1.110.410.848 | 170.883.799 | 1.055.259.758 | 158.130.591 | -55.151.090 | -12.753.208 |

ΕΤΠΑ Επιχειρησιακή τεχνική βοήθεια | 13 03 20 | 55.056.904 | 22.022.762 | 54.869.515 | 20.756.728 | -187.389 | -1.266.034 |

Διασυνοριακή συνεργασία – συνεισφορά από τον τομέα 1β | 19 08 02 02 | p.m. | p.m. | 47.579.371 | 12.753.208 | 47.579.371 | 12.753.208 |

ΕΚΤ Σύγκλιση | 04 02 17 | 7.416.797.011 | 1.092.393.287 | 7.403.471.207 | 1.089.889.685 | -13.325.804 | -2.503.602 |

ΕΚΤ – Περιφερειακή ανταγωνιστικότητα | 04 02 19 | 3.648.156.721 | 461.831.532 | 3.669.983.587 | 431.891.576 | 21.826.866 | -29.939.956 |

ΕΚΤ Επιχειρησιακή τεχνική βοήθεια 2007-13 | 04 02 20 | 10.000.000 | 5.000.000 | 9.923.762 | 4.961.881 | -76.238 | -38.119 |

Διαρθρωτικά Ταμεία καθαρή μεταβολή | -4.544.303 | -1.112.169 |

ΤΟΜΕΑΣ 1β καθαρή μεταβολή | 0 | 0 |

Οι πιστώσεις ανάληψης υποχρεώσεων για τα Διαρθρωτικά Ταμεία και το Ταμείο Συνοχής προσαρμόστηκαν έτσι ώστε να ληφθούν υπόψη τα τελικά αριθμητικά στοιχεία της συμφωνημένης νομικής βάσης. Συνολικά, το Ταμείο Συνοχής κερδίζει 4,544 εκατ. ευρώ, και τα Διαρθρωτικά Ταμεία χάνουν 4,544 εκατ. ευρώ. Στο πλαίσιο των Διαρθρωτικών Ταμείων, υπάρχει μείωση των πιστώσεων για «σύγκλιση» και αύξηση των πιστώσεων για «περιφερειακή ανταγωνιστικότητα». Οι πιστώσεις ανάληψης υποχρεώσεων για τον στόχο «εδαφική συνεργασία» μειώνονται. Επιπλέον, γι’ αυτόν τον στόχο, η συνεισφορά 47 579 εκατ. ευρώ από τον τομέα 1β στο Ευρωπαϊκό Μέσο Γειτονίας και Εταιρικής Σχέσης (Διασυνοριακή Συνεργασία) μεταφέρθηκε, με αφαίρεση του αντίστοιχου ποσού από το κονδύλιο «Ευρωπαϊκή Εδαφική Συνεργασία» του ΕΤΠΑ και αντίστοιχη αύξηση του κονδυλίου του ΕΜΓΕΣ για τη Διασυνοριακή Συνεργασία. Οι πιστώσεις που διατίθενται για την τεχνική βοήθεια είναι ελαφρώς χαμηλότερες σε σύγκριση με τον προϋπολογισμό για το 2007. Όσον αφορά την κατανομή των πιστώσεων μεταξύ του ΕΤΠΑ και του ΕΚΤ, διατηρήθηκε η κατανομή σε ποσοστά που είχε χρησιμοποιηθεί για τον προϋπολογισμό για το 2007.

Οι συνολικές πιστώσεις πληρωμών για τον τομέα 1β δεν μεταβάλλονται. Ωστόσο, η κατανομή των πιστώσεων ανά κονδύλιο προσαρμόζεται ελαφρά. Η κατάσταση αυτή οφείλεται κυρίως στο γεγονός ότι οι προκαταβολές που είχαν υπολογιστεί, σε ποσοστό των συνολικών ποσών προγραμματισμού, είναι ελαφρώς υψηλότερες για το Ταμείο Συνοχής, καθώς επίσης και στο γεγονός ότι η νομική βάση, που εγκρίθηκε το καλοκαίρι του 2006, αύξησε τη χορήγηση προς το Ταμείο Συνοχής εις βάρος των Διαρθρωτικών Ταμείων. Ωστόσο, το συνολικό ποσό των πιστώσεων για κάθε στόχο (συμπεριλαμβανομένης της συνεισφοράς του τομέα 1β στη Διασυνοριακή Συνεργασία) έχει τροποποιηθεί σύμφωνα με τις τροποποιήσεις της ανάληψης υποχρεώσεων, έτσι ώστε να λαμβάνονται υπόψη οι προβλεπόμενες μεταβολές όσον αφορά τις προκαταβολές. Επίσης, πραγματοποιήθηκε διόρθωση τεχνικής φύσης στον προϋπολογισμό, με εξισορρόπηση των πιστώσεων πληρωμών μεταξύ του ΕΚΤ και του ΕΤΠΑ για τον στόχο «περιφερειακή ανταγωνιστικότητα», με μείωση των πληρωμών για το ΕΚΤ και αύξησή τους για το ΕΤΠΑ. Η εξισορρόπηση αυτή σημαίνει ότι ο ίδιος συντελεστής εφαρμόζεται εφεξής για τις πληρωμές όπως και για την ανάληψη υποχρεώσεων, τόσο για το ΕΚΤ όσο και για το ΕΤΠΑ. Τέλος, οι πιστώσεις πληρωμών για το κονδύλιο τεχνικής βοήθειας στο ΕΤΠΑ προσαρμόστηκαν προς τα κάτω για να διασφαλίσουν ότι η συνολική διόρθωση που αφορά τον τομέα δεν επιφέρει καμία μεταβολή στον προϋπολογισμό.

Κοινό Κέντρο Ερευνών (ΚΚΕρ)

Ο πίνακας προσωπικού του ΚΚΕρ για το 2007 χρήζει προσαρμογής έτσι ώστε να διασφαλίσει την ίδια πολιτική προαγωγών με εκείνη για το προσωπικό της Επιτροπής.

Η προτεινόμενη τροπολογία πραγματοποιεί τις κατάλληλες μεταβολές στη δομή των βαθμών του πίνακα προσωπικού του ΚΚΕρ για προαγωγές το 2007, χωρίς να μεταβάλει τον συνολικό αριθμό θέσεων ή την κατανομή ανά ομάδα λειτουργίας.

Επίσης, τούτο ενσωματώνει μια μετατροπή θέσεων AD5 σε θέσεις AD6 έτσι ώστε οι επιτυχόντες υποψήφιοι σε διαγωνισμούς έρευνας να μπορούν να προσληφθούν σε εκείνο το βαθμό. Ο λόγος γι’ αυτό είναι η ανάγκη πρόσληψης εξειδικευμένου και με υψηλά προσόντα προσωπικού.

Οι προτεινόμενες μεταβολές δεν απαιτούν καμία προσαρμογή των προτεινομένων πιστώσεων για το ΚΚΕρ, αφού η εξέλιξη της σταδιοδρομίας καλύπτεται από την παράμετρο GVT (Glissement Vieillesse Technicité – διολίσθηση, γήρανση, τεχνικό περιεχόμενο).

Αλλαγές στον πίνακα προσωπικού ΚΚΕρ – ΠΣΔΠ αριθ. 1/2007 |

Έρευνα και τεχνολογική ανάπτυξη – Κοινό Κέντρο Ερευνών |

Κατηγορία και βαθμός | Θέσεις ΠΡΟΫΠΟΛΟΓΙΣΜΟΥ 2007 | Αλλαγές ΠΣΔΠ 1/2007 | Θέσεις 2007 μετά τον ΠΣΔΠ 1/2007 |

AD 16 | 2 | 0 | 2 |

AD 15 | 10 | 0 | 10 |

AD 14 | 36 | 0 | 36 |

AD 13 | 9 | 0 | 9 |

AD 12 | 204 | 20 | 224 |

AD 11 | 178 | 37 | 215 |

AD 10 | 166 | -29 | 137 |

AD 9 | 30 | 0 | 30 |

AD 8 | 69 | -8 | 61 |

AD 7 | 10 | 0 | 10 |

AD 6 | 94 | 20 | 114 |

AD 5 | 60 | -40 | 20 |

Σύνολο AD | 868 | 0 | 868 |

AST 11 | 14 | 0 | 14 |

AST 10 | 69 | 0 | 69 |

AST 9 | 42 | 4 | 46 |

AST 8 | 106 | 2 | 108 |

AST 7 | 124 | 11 | 135 |

AST 6 | 243 | -4 | 239 |

AST 5 | 122 | -2 | 120 |

AST 4 | 135 | -11 | 124 |

AST 3 | 151 | 0 | 151 |

AST 2 | 35 | 0 | 35 |

AST 1 | 48 | 0 | 48 |

Σύνολο AST | 1.089 | 0 | 1.089 |

Γενικό σύνολο | 1.957 | 0 | 1.957 |

Προσαρμογές του προϋπολογισμού μετά από τον εκσυγχρονισμό του λογιστικού συστήματος

Ανάληψη των δαπανών που πραγματοποιούνται σε σχέση με τη διαχείριση των ταμειακών διαθεσίμων

Μετά τον εκσυγχρονισμό του λογιστικού συστήματος της Επιτροπής και δεδομένης της ανάγκης να κλείσει ένας ορισμένος αριθμός λογαριασμών εκτός προϋπολογισμού που παρουσιάζουν ανοικτά υπόλοιπα εδώ και πολλά έτη, η Επιτροπή πρότεινε, στον διορθωτικό προϋπολογισμό αριθ. 5/2006, να δημιουργηθεί μια νέα θέση 27 01 12 02 – «ανάληψη των δαπανών που πραγματοποιούνται σε σχέση με τη διαχείριση των ταμειακών διαθεσίμων», με τις ακόλουθες παρατηρήσεις:

«Η πίστωση αυτή προορίζεται να καλύψει τις τακτοποιήσεις στον προϋπολογισμό:

- των πάγιων προκαταβολών όταν ο διατάκτης έχει λάβει όλα τα κατάλληλα μέτρα σε σχέση με την κατάσταση και όταν δεν είναι δυνατό να καταλογιστεί η δαπάνη της τακτοποίησης σε άλλο συγκεκριμένο κονδύλιο του προϋπολογισμού,

- των καταστάσεων όπου μια απαίτηση ακυρώνεται εξ ολοκλήρου ή εν μέρει ενώ έχει ήδη αποτελέσει αντικείμενο λογιστικής καταχώρισης ως έσοδο (ιδίως στην περίπτωση συμψηφισμού με οφειλή),

- των περιπτώσεων μη ανάκτησης του ΦΠΑ στον βαθμό που δεν είναι πλέον δυνατό να γίνει καταλογισμός στο κονδύλιο που κάλυψε την κύρια δαπάνη,

- των συνδεόμενων με τις περιπτώσεις αυτές τόκων στον βαθμό που δεν μπορούν να καταλογιστούν σε άλλο συγκεκριμένο κονδύλιο του προϋπολογισμού.

Επίσης, η Επιτροπή πρότεινε να μεταφερθεί σε αυτή τη νέα θέση του προϋπολογισμού η 2η παράγραφος των παρατηρήσεων της θέσης 27 01 12 01 «χρηματοπιστωτικά έξοδα», η οποία έχει ως εξής: «Επιπλέον, προορίζεται να δεχθεί την ενδεχόμενη εγγραφή πίστωσης που θα καλύψει ζημίες λόγω εκκαθάρισης ή παύσης εργασιών των τραπεζών στις οποίες η Επιτροπή έχει λογαριασμούς για πάγιες προκαταβολές (καλούμενες " régie d'avance ").»

Οι τροποποιήσεις αυτές έγιναν δεκτές από την αρμόδια για τον προϋπολογισμό αρχή στον προϋπολογισμό για το 2006 με έγκριση του διορθωτικού προϋπολογισμού αριθ. 5/2006 της 24ης Οκτωβρίου και θα πρέπει τώρα να συμπεριληφθούν στον προϋπολογισμό για το 2007, με συμβολική εγγραφή (“p.m.”).

Δημιουργία νέας θέση προϋπολογισμού 21 01 04 10 – Συνεισφορά του ΕΤΑ στις κοινές δαπάνες διοικητικής στήριξης

Η Επιτροπή προτείνει επίσης να δημιουργηθεί μια νέα θέση 21 01 04 10 « Συνεισφορά του ΕΤΑ στις κοινές δαπάνες διοικητικής στήριξης» , όπως είχε πραγματοποιηθεί στον διορθωτικό προϋπολογισμό αριθ. 5/2006 που εγκρίθηκε από την αρμόδια για τον προϋπολογισμό αρχή στις 24 Οκτωβρίου.

Μέρος του συνολικού ποσού του Ευρωπαϊκού Ταμείου Ανάπτυξης χρησιμοποιείται, βάσει της εσωτερικής συμφωνίας για το 9ο ΕΤΑ, για την πληρωμή των εξόδων που βαρύνουν τον κοινοτικό προϋπολογισμό κατά τη στήριξη των δαπανών του ΕΤΑ στις αντιπροσωπείες της ΕΕ, παραδείγματος χάρη, για το εξωτερικό προσωπικό, τα ενοίκια, διάφορες υπηρεσίες κλπ. Δεδομένου ότι ο προϋπολογισμός του ΕΤΑ είναι διαφορετικός από τον κοινοτικό προϋπολογισμό, η Επιτροπή εκδίδει ένταλμα είσπραξης στο ΕΤΑ στην αρχή κάθε οικονομικού έτους βάσει εκτίμησης, σε συνάρτηση με τις δαπάνες του προηγούμενου έτους. Κατά τη διάρκεια του έτους, πραγματοποιείται κατανομή των δαπανών, η οποία πρέπει να είναι δίκαια μοιρασμένη μεταξύ των διαφόρων διοικητικών θέσεων του προϋπολογισμού, καθώς και μεταξύ του ΕΤΑ, σε έναν ειδικό λογαριασμό εκτός προϋπολογισμού που ορίζεται γι’ αυτόν τον σκοπό. Αυτό σημαίνει ότι, προς το παρόν, η υποβολή εκθέσεων της Επιτροπής για τον προϋπολογισμό δεν περιλαμβάνει το ποσό των δαπανών που χρηματοδοτούνται από το ΕΤΑ.

Προκειμένου να καταστεί δυνατή η διαδοχική και αποτελεσματική διεκπεραίωση, καθώς και η πλήρης υποβολή εκθέσεων σχετικά με την εκτέλεση του προϋπολογισμού, προτείνεται να δημιουργηθεί ένα κονδύλιο στο οποίο οι πιστώσεις ανάληψης υποχρεώσεων και πληρωμών θα εγγράφονται αυτομάτως μετά την είσπραξη των ποσών που προέρχονται από το ΕΤΑ. Το προτεινόμενο μέτρο είναι τεχνικά αναγκαίο λόγω του συστήματος λογιστικής σε δεδουλευμένη βάση που θα εγκατασταθεί στις αντιπροσωπείες και το οποίο θα βελτιώσει σημαντικά τη λογοδοσία και τη διαφάνεια των συναλλαγών. Η προτεινόμενη μεταβολή δεν έχει αντίκτυπο στα ποσά των εισροών ή των εκροών ή στο επίπεδο της χρηματοδότησης.

Το κονδύλιο αυτό θα επιτρέψει τη χρήση των κοινών μέσων υποβολής εκθέσεων και για τα έσοδα και για τις δαπάνες του ΕΤΑ. Η χρηματοδοτική συνεισφορά του ΕΤΑ θεωρείται ως έσοδο με ειδικό προορισμό και προτείνεται η εγγραφή «p.m.» για τις πιστώσεις πληρωμών και ανάληψης υποχρεώσεων.

Ευρωπαϊκό Ταμείο Επενδύσεων

Το Ευρωπαϊκό Ταμείο Επενδύσεων θα εξαντλήσει τους ίδιους πόρους του έως τα μέσα του 2007, και, κατά συνέπεια, το διοικητικό συμβούλιο του ΕΤΕ προτείνει να αυξηθεί το εγγεγραμμένο κεφάλαιο μέχρι και 50% σε ονομαστικές τιμές. Το άρθρο 3 της απόφασης 1994/375/EΚ του Συμβουλίου ορίζει ότι η ενδεχόμενη αύξηση του κεφαλαίου αποφασίζεται από το Συμβούλιο ομόφωνα, κατόπιν προτάσεως της Επιτροπή και μετά από διαβούλευση με το Ευρωπαϊκό Κοινοβούλιο.

Αναμένεται ότι ως το τέλος του τρέχοντος έτους θα έχει εκδοθεί από την Επιτροπή νομοθετική πρόταση σχετικά με την αύξηση του κεφαλαίου του ΕΤΕ. Το κόστος της αύξησης του κεφαλαίου θα καλυφθεί κατά τη διάρκεια της περιόδου 2007-2010 από τη θέση 01 04 09 01 του προϋπολογισμού «ΕΤΕ – Διάθεση των καταβληθέντων τμημάτων του εγγεγραμμένου κεφαλαίου», όπως προτάθηκε στον προϋπολογισμό για το 2007. Η συνολική τιμή αγοράς των μεριδίων που πρέπει να πληρωθεί στο Ταμείο περιλαμβάνει την ονομαστική αξία του καταβαλλόμενου κεφαλαίου και τη διαφορά από την έκδοση μεριδίων υπέρ το άρτιο, έτσι ώστε να ληφθεί υπόψη η οικονομική απόδοση του Ταμείου. Για να αντιμετωπιστούν όλοι οι απρόβλεπτοι κίνδυνοι σε σχέση με το τίμημα, η πρόταση της Επιτροπής προβλέπει τα μερίσματα που θα καταβάλει το Ταμείο στην Κοινότητα κατά την τετραετή περίοδο να χρησιμοποιηθούν για να καλυφθεί μέρος του κόστους της αύξησης του κεφαλαίου.

Το άρθρο 10 των κανόνων εφαρμογής του δημοσιονομικού κανονισμού προβλέπει ότι, για την τακτοποίηση των εσόδων για ειδικό προορισμό, είναι αναγκαίες κατάλληλη δημοσιονομική δομή και παρατηρήσεις. Κατά συνέπεια, το παρόν προσχέδιο διορθωτικού προϋπολογισμού προτείνει ενημερωμένες παρατηρήσεις για τη θέση δαπανών 01 04 09 01 «ΕΤΕ – Διάθεση των καταβληθέντων τμημάτων του εγγεγραμμένου κεφαλαίου» και για το άρθρο εσόδων 8 5 0 «Μερίσματα καταβληθέντα από το ΕΤΕ».

Πλατφόρμα των ευρωπαϊκών κοινωνικών μη κυβερνητικών οργανώσεων (ΜΚΟ)

Η πρόταση της Επιτροπής για θέσπιση του προγράμματος «Πολίτες της Ευρώπης» που αποσκοπεί στην προαγωγή της συμμετοχής του ευρωπαίου πολίτη για την περίοδο 2007-2013, περιλαμβάνει, μεταξύ άλλων δράσεων, τη διαρθρωτική στήριξη στις οργανώσεις της κοινωνίας των πολιτών σε ευρωπαϊκό επίπεδο (Δράση 2: Ενεργός Κοινωνία των Πολιτών στην Ευρώπη).

Σύμφωνα με τις προηγούμενες δημοσιονομικές προοπτικές, η πλατφόρμα των ευρωπαϊκών κοινωνικών μη κυβερνητικών οργανώσεων, όπως επίσης και οι υπόλοιπες οργανώσεις της κοινωνίας των πολιτών, χρηματοδοτούνταν από τον τομέα 3 «Εσωτερικές πολιτικές». Σύμφωνα με το νέο πολυετές δημοσιονομικό πλαίσιο, η νομική βάση του προγράμματος «Πολίτες της Ευρώπης» εντάσσεται στον νέο τομέα 3β «Ιθαγένεια». Στον προϋπολογισμό για το 2007 οι λειτουργικές δαπάνες της πλατφόρμας των ευρωπαϊκών κοινωνικών μη κυβερνητικών οργανώσεων, εγγράφηκαν εκ παραδρομής στον τομέα 1α «Ανταγωνιστικότητα για την ανάπτυξη και την απασχόληση». Κατά συνέπεια, είναι απαραίτητη μια τεχνική διόρθωση για να συμπεριληφθεί αυτό το άρθρο του προϋπολογισμού στον τομέα 3β σύμφωνα με τη νομική βάση. Τούτο συνεπάγεται την ανακατανομή 620 000 ευρώ τόσο στις πιστώσεις ανάληψης υποχρεώσεων όσο και στις πιστώσεις πληρωμών από τον τομέα 1α στον τομέα 3β.

Συμμετοχή της Ελβετικής Συνομοσπονδίας σε κοινοτικά προγράμματα

Για να ληφθεί υπόψη η εφαρμογή της συμφωνίας που έχει συναφθεί μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τη συμμετοχή της Ελβετίας σε ορισμένο αριθμό κοινοτικών προγραμμάτων, θα πρέπει να ενημερωθούν οι αντίστοιχες παρατηρήσεις του προϋπολογισμού αυτών των προγραμμάτων. Όλες οι σχετικές λεπτομέρειες περιλαμβάνονται στο δημοσιονομικό παράρτημα και αφορούν τα προγράμματα: κοινοτικό στατιστικό πρόγραμμα, δια βίου μάθηση, νεολαία σε δράση, Media και Ευρωπαϊκός Οργανισμός Περιβάλλοντος.

[1] ΕΕ L 248 της 16.09.2002, σ.1.